b'\n_START_ARTICLE_\nTed Mosby\n_START_SECTION_\nRoommates\n_START_PARAGRAPH_\nVed seriens begyndelse bor Ted sammen med Marshall og Lilly i New York City i n\xc3\xa6rheden af 75th Street og Amsterdam Avenue. Marshall er Teds College roommate fra Wesleyan University, og Lilly er k\xc3\xa6reste/forlovet/gift med Marshall. Desuden bor Ted i l\xc3\xb8bet af serien sammen med Robin i lejligheden.\n_START_SECTION_\nFamilie\n_START_PARAGRAPH_\nTed er oprindeligt fra Shaker Heights, Ohio, hvor han vokset op med sin yngre s\xc3\xb8ster, Heather Mosby, og sine for\xc3\xa6ldre, som senere er blevet skilt. Teds mor bliver senere gift med Cliff.\n_START_SECTION_\nJob og uddannelse\n_START_PARAGRAPH_\nTed er uddannet arkitekt og arbejder i de f\xc3\xb8rste s\xc3\xa6soner i et st\xc3\xb8rre arkitekt firma i New York. Senere bliver Ted ansat som professor p\xc3\xa5 Columbia University samtidig med at han arbejder p\xc3\xa5 at designe GNBs nye kontor.\n_START_SECTION_\nS\xc3\xa6son 1\n_START_PARAGRAPH_\nI pilotafsnittet m\xc3\xb8der Ted Robin, som han forelsker sig i og inviterer p\xc3\xa5 en ikke vellykket date. Ted genoptager et forhold til sin ex-k\xc3\xa6reste Natalie, som han tidligere har droppet p\xc3\xa5 hendes f\xc3\xb8dselsdag, men alligevel lykkes det Ted at overtale hende til at genoptage forholdet for derefter at afslutte forholdet p\xc3\xa5 hendes f\xc3\xb8dselsdag igen. Ted har et one-night-stand med Trudy. Trudy dukker op i s\xc3\xa6son 3 af serien igen. Ted indleder et forhold til Victoria, men forholdet afsluttes dog senere. Ted er p\xc3\xa5 date med Mary, en date som Barney har arrangeret i forbindelse med at Robin skal modtage en TV-pris. Ted tror hun er prostitueret. Ted og Robin slutter s\xc3\xa6sonen af med at indlede deres forhold.\n_START_SECTION_\nS\xc3\xa6son 2\n_START_PARAGRAPH_\nTed har et cirka et \xc3\xa5r langt forhold til Robin Scherbatsky i s\xc3\xa6son 2, men forholdet afsluttes i s\xc3\xa6sonfinalen.\n_START_SECTION_\nS\xc3\xa6son 3\n_START_PARAGRAPH_\nEfterf\xc3\xb8lgende indleder han et forhold til l\xc3\xa6gen Stella, som han n\xc3\xa6sten bliver gift med.\n_START_SECTION_\nMoren\n_START_PARAGRAPH_\nI l\xc3\xb8bet af serien er der forskellige hints til hvem moren er. Det er blandt andet blevet afsl\xc3\xb8ret, at Ted m\xc3\xb8der hende ved Barney & Robins bryllup, i sidste s\xc3\xa6son finder man ud af at hun hedder Tracy McConnell og i 2014 f\xc3\xa5r parret deres f\xc3\xb8rste barn datteren Penny, i 2017 f\xc3\xb8der Tracy deres andet barn s\xc3\xb8nnen Luke og i 2019-20 gifter de sig. I 2024 d\xc3\xb8r Tracy.'